
Ministru kabineta rīkojums Nr. 327
Rīgā 2025. gada 11. jūnijā (prot. Nr. 23 6. §)
Par valsts nekustamā īpašuma Rātsupītes ielā 5B, Rīgā, nodošanu Rīgas valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un Meža likuma 44. panta ceturtās daļas 2. punkta "c" apakšpunktu atļaut Finanšu ministrijai nodot bez atlīdzības Rīgas valstspilsētas pašvaldības īpašumā nekustamo īpašumu (nekustamā īpašuma kadastra Nr. 0100 104 0251) – zemes vienību (zemes vienības kadastra apzīmējums 0100 104 0241) 0,6997 ha platībā, tai skaitā meža zemi 0,6997 ha platībā, – Rātsupītes ielā 5B, Rīgā, kas ierakstīts zemesgrāmatā uz valsts vārda Finanšu ministrijas personā (turpmāk – nekustamais īpašums).
· 2. Rīgas valstspilsētas pašvaldībai saskaņā ar Publiskas personas mantas atsavināšanas likuma 42. panta pirmo daļu un Meža likuma 44. panta ceturtās daļas 2. punkta "c" apakšpunktu nekustamo īpašumu izmantot parku ierīkošanai un uzturēšanai.
· 3. Rīgas valstspilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 2. punktā minētās funkcijas īstenošanai.
· 4. Rīgas valstspilsētas pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. norādīt, ka īpašuma tiesības nostiprinātas uz laiku, kamēr Rīgas valstspilsētas pašvaldība nodrošina šā rīkojuma 2. punktā minētās funkcijas īstenošanu;
· 4.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām un hipotēku.
· 5. Šā rīkojuma 4.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

